Domovino, majko sreće

U stoljeću punom promjena, ratova, sukoba, izmjena vladara, neimaštine, uspjelo se izroditi i nešto dobro – ilirski pokret.Hrvatsko 19.st. asocira na mlade, inteligentne, ljude željne promjena.Izgleda da su ljudi postali željni slobode, znanja i neovisnosti.Ima li boljeg načina za buđenje nacionalne svijesti od književnosti?Mladi Gaj, Štoos, Preradović i Mihanović to su prepoznali i započeli pisati pjesme koje su u ljudima budile osjećaj zajedništva, pripadnosti i želju da brane ono što je njihovo.Kasnije su te pjesme s pravom dobile naziv budnice jer one i dan – danas pokreću ponosnu uzavrelu hrvatsku krv.

Ljudevita Gaja nedvojebeno smatramo žilom kucavicom narodnog preporoda.On nije djelovao samo kroz književnost, već se trudio i ujediniti sve hrvatske krajeve stvarajući jedinstven jezik svih Ilira.Usprkos tome što njegove prvotne ideje nisu zaživjele, ipak su ostavile neizbrisiv trag u povijesti Hrvata.Opća je kultura znati autora državne himne, ali malo je manje poznat podatak da je Mihanovićeva „Horvatska domovina“ nastala upravo u žarištu pokreta za zajedništvo.Teško je danas pronaći pjesmu koja ljepše opisuje sve hrvatske krajeve i bolje crta sliku hrvatske prošlosti, sadašnjosti i budućnosti.Koliko su jake veze između čovjeka i domovine saznao je Petar Preradović.On je, napustivši rodnu grudu, u stranoj zemlji osjećao privlačnu silu i zov majke domovine, osjećajući se ondje kao putnik bez i jednog putokaza.Štoos je bio uvjeren da Hrvati ne mogu zaboraviti niti zapostaviti materinjski jezik.Kip domovine vu početku leta bio je svojevrsni poziv na buđenje i akciju govoreći kako je stiglo zadnje poglavlje u knjizi nesložnih Hrvata.Slogu i zajedništvo Hrvatske ipak je najbolje opisao Gaj.Svaki hrvatski domoljub zna zapjevati stihove: „Visoko se bude ztala, kad ju zbudimo.“Horvatov sloga i zjedinjenje zorno slika prizore budućnosti hrvatske sloge i zajedništva.Gajev optimističan pogled na svijet afirmira se kroz zdravicu na kraju pjesme koja govori: „Neka žive naša sloga.“Nakon takvih stihova koji dolaze ravno iz srca teško je ostati ravnodušan.

Izgleda da Hrvatska u prošlosti nikad nije imala mirnog razdoblja, a nema ga ni danas.Uvijek su prisutni problemi, dugovi, ljudi koji su spremni izdati sve, pa i vlastitu domovinu, radi vlastitog profita.Teško je ne zapitati se isplati li se zaista tako djelovati.Da su ilirci i danas s nama gledali bi nas s velikim razočaranjem i pitali bi se jesu li se za ovo oni borili.Ali, nije sve tako crno.Dokle god ima i nekolicine poštenih domoljuba, bit će i Hrvatske.Gaj je to znao i nije uzalud napisao: „Još Horvatska ni propala dok mi živimo!“

Antonija Magić, 3.b